Proposta għal REGOLAMENT TAL-PARLAMENT EWROPEW U TAL-KUNSILL li jistabbilixxi sistema tal-Unjoni għall-awtoċertifikazzjoni tad-diliġenza dovuta tal-katina tal-provvista ta' importaturi responsabbli ta’ landa, tantalu u tungstenu, il-minerali tagħhom, u deheb li joriġinaw f’żoni affettwati minn kunflitti u f’żoni ta’ riskju għoli /* COM/2014/0111 final - 2014/0059 (COD) */





MEMORANDUM TA’ SPJEGAZZJONI 1. Il-KUNTEST TAL-PROPOSTA Ir-raġuni u l-għanijiet għal proposta L-għan ewlieni ta’ din il-proposta huwa li tgħin biex jitnaqqas il-finanzjament ta’ gruppi armati u ta' forzi tas-sigurtà[1] permezz tar-rikavat mill-minerali f’żoni affettwati minn kunflitti u f’żoni ta' riskju għoli permezz tal-appoġġ u ta' aktar promozzjoni ta' prattiki ta' provenjenza responsabbli ta’ kumpaniji tal-UE fir-rigward tal-landa, tantalu, tungstenu u deheb li joriġinaw f'żoni bħal dawn. Il-proposta tibni fuq oqfsa u prinċipji internazzjonali eżistenti ta’ diliġenza dovuta. Kuntest ġenerali Illum, jeżistu miżuri internazzjonali biex jippromwovu l-provenjenza responsabbli ta’ minerali f’żoni ta’ riskju jew f'żoni affettwati minn kunflitti armati. L-aktar tnejn magħrufa ġew adottati fl-2011 u l-2010 rispettivament: l-OECD Due Diligence Guidance for Responsible Supply Chains of Minerals from Conflict-Affected and High-Risk Areas (Il-Gwida tal-OECD dwar id-Diliġenza Dovuta) u Taqsima 1502 tad-Dodd-Frank Wall Street Reform and Consumer Protection Act tal-Istati Uniti. L-ewwel miżura mhijiex speċifika għal xi pajjiż jew reġjun, u tistabbilixxi proċess li għandu jiġi segwit minn pajjiżi interessati fl-iżvilupp ta’ kapaċitajiet tal-provenjenza responsabbli. Filwaqt li prinċipalment tinsab għad-dispożizzjoni ta’ kumpaniji f’ġurisdizzjonijiet tal-OECD, il-Gwida tad-Diliġenza Dovuta hija wkoll sors ta’ ispirazzjoni li tattira l-parteċipazzjoni ta’ kumpanija li jwettqu funzjonijiet trasformattivi jew ta’ negozju sinifikanti fil-katini tal-provvista tal-minerali għad-deheb, landa, tantalu u tungstenu. Fl-2011, l-UE ħadet impenn politiku fil-qafas tal-OECD biex issostni użu akbar tal-Gwida. Id-Dodd-Frank Act jiffoka fuq ir-Repubblika Demokratika tal-Kongo (RDK) u disa’ pajjiżi ġirien. It-Taqsima 1502 tal-Att teħtieġ li kumpaniji elenkati fil-boroż tal-Istati Uniti li jużaw “minerali ta' kunflitt”[2] jirrapportaw lill-Kummissjoni tal-Iskambju tas-Sigurtà dwar l-oriġini ta’ dawn il-minerali u dwar miżuri rilevanti ta’ diliġenza dovuta. Dawn ir-rapporti jeħtieġu inkjesta estensiva fil-katina tal-provvista. Kumpaniji elenkati fl-Istati Uniti qed jirrikorru dejjem aktar għall-fornituri tagħhom, inklużi dawk fl-UE, għal informazzjoni u evidenza rilevanti ta’ diliġenza dovuta. Waħda minn dawn it-tweġibiet kummerċjali għall-Att kienet li l-kummerċ jitmexxa lil hinn mill-Afrika Ċentrali, b'impatt fuq is-swieq lokali għad-deheb, landa, tantalu u tungstenu. B'xi diffikultà, il-minerali estratti b’mod leġittimu jaslu fuq is-swieq tal-Istati Uniti u tal-UE. Il-kummerċ ta’ minerali ta' kunflitt huwa dokumentat tajjeb ħafna fil-każ tar-RDK u huwa s-suġġett tar-Riżoluzzjoni tal-Kunsill tas-Sigurtà tan-NU 1952 (2010). Madankollu, każijiet oħra huma frekwenti f'postijiet oħra fl-Afrika, l-Asja u l-Amerika Latina u l-kawża qiegħda tiġi indirizzata wkoll barra l-OECD. F’Ġunju 2013, il-mexxejja tal-G8 esprimew l-impenn tagħhom[3] biex iżidu t-trasparenza fl-industrija tal-estrazzjoni. Kontra dan l-isfond, il-Kummissjoni Ewropea u r-Rappreżentant Għoli ilhom jaħdmu għall-iżvilupp ta’ qafas komprensiv ta’ sorsi minerali responsabbli tal-UE. Dan ix-xogħol isegwi Riżoluzzjoni tal-Parlament Ewropew tal-2010 li titlob lill-UE tagħmel leġiżlazzjoni skont il-leġiżlazzjoni tal-Istati Uniti kif ukoll żewġ Komunikazzjonijiet fl-2011 u l-2012[4] li ħabbru l-intenzjoni tal-Kummissjoni li tesplora modi kif tista’ tittejjeb it-trasparenza tal-katina tal-provvista. Din il-proposta leġiżlattiva għaldaqstant se tkun akkumpanjata minn Komunikazzjoni li tagħti dettalji dwar miżuri oħra ta’ politika li jistgħu jintużaw biex jitrattataw il-problema b’mod wiesgħa kemm jista’ jkun. Id-dispożizzjonijiet eżistenti fil-qasam tal-proposta L-inizjattivi eżistenti tal-UE fir-rigward ta’ riżorsi naturali, it-trasparenza finanzjarja u l-ġestjoni sensittiva għall-kunflitti tal-kummerċ tad-djamanti internazzjonali u l-forestrija: – Ir-Regolament tal-Kunsill (KE) Nru 2368/2002 tal-20 ta' Diċembru 2002 li jimplimenta l-iskema ta' ċertifikazzjoni tal-Proċess ta' Kimberley fil-kummerċ internazzjonali ta' djamanti mhux maħduma. – Ir-Regolament (UE) Nru 995/2010 tal-Parlament Ewropew u tal-Kunsill tal-20 ta' Ottubru 2010 li jistabbilixxi l-obbligi tal-operaturi li jpoġġu injam u prodotti tal-injam fis-suq. – Id-Direttiva 2013/34/UE tal-Parlament Ewropew u tal-Kunsill tas-26 ta' Ġunju 2013 dwar id-dikjarazzjonijiet finanzjarji annwali, id-dikjarazzjonijiet finanzjarji konsolidati u r-rapporti relatati ta’ ċerti tipi ta’ impriżi, li temenda d-Direttiva 2006/43/KE tal-Parlament Ewropew u tal-Kunsill u li tħassar id-Direttivi tal-Kunsill 78/660/KEE u 83/349/KEE. Il-konsistenza mal-politiki u mal-għanijiet l-oħra tal-Unjoni Il-proposta hija konsistenti ma’, u għandha l-għan li tikkontribwixxi għall-miri tal-politika barranija tal-UE u l-istrateġija ta’ żvilupp ta’ governanza aħjar, il-ġestjoni sostenibbli u l-infurzar tal-liġi f’relazzjoni mal-isfruttar tar-riżorsi naturali f’żoni ta' produzzjoni tal-minerali, affettwati minn kunflitti u ta' riskju għoli kif ukoll għall-impriżi tal-UE u l-politiki dwar ir-responsabbiltà soċjali korporattiva, li jirrakkomandaw lill-kumpaniji jtaffu xi impatti negattivi potenzjali li dawn jista’ jkollhom fuq is-soċjetà, u għalhekk jagħtu attenzjoni lill-kwalunkwe alternattiva potenzjali ta’ ksur tad-drittijiet tal-bniedem. 2. RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATT Il-konsultazzjoni mal-partijiet interessati Kien hemm proċess ta' konsultazzjoni wiesgħa bejn Diċembru 2012 u Ġunju 2013 li jinkludi konsultazzjoni pubblika fuq l-internet u għadd ta' laqgħat mal-partijiet interessati. Studju ta’ valutazzjoni tal-ispejjeż ta' konformità tad-diliġenza dovuta, il-benefiċċji u l-effetti relatati fuq l-operaturi magħżula fir-rigward ta’ provenjenza responsabbli ta’ minerali ġiet iffinalizzata f'nofs Settembru 2013. Sommarju tar-riżultati tal-konsultazzjoni pubblika u r-rapport finali ta’ studju ta’ valutazzjoni huma disponibbli fuq is-sit tal-internet tal-Kummissjoni fl-istess ħin ma’ din il-proposta. Il-Kummissjoni wettqet valutazzjoni tal-impatt tal-għażliet politiċi proposti filwaqt li kkunsidrat ir-riżultati tal-konsultazzjoni pubblika u l-istudju ta' valutazzjoni, li wassal għall-pubblikazzjoni ta’ rapport. Is-sitt għażliet li ġejjin ġew ikkunsidrati: · Għażla 1 - Il-Komunikazzjoni tal-UE Indipendenti Din l-għażla tikkonsisti fil-miżuri li ġejjin biex jiġu inklużi f’Komunikazzjoni konġunta tal-Kummissjoni u tar-Rappreżentant Għoli: (i) Il-Punti ta' Kuntatt Nazzjonali (National Contact Points, NCP) u n-Netwerk Ewropew għall-Intrapriżi (Enterprise Europe Network, EEN) jippromwovu l-adozzjoni tal-Gwida tal-OECD dwar id-Diliġenza Dovuta; (ii) L-akkwist pubbliku tal-UE: l-applikazzjoni ta' klawżoli ta' prestazzjoni fil-kuntratti tal-akkwist pubbliku tal-Kummissjoni u l-Istati Membri tal-UE għal prodotti relevanti (pereż. kompjuters, telefons ċellulari); (iii) assistenza finanzjarja għall-programmi eżistenti tal-OECD; (iv) L-appoġġ tal-Kummissjoni għal “Ittri ta’ Intenzjoni” mill-industrija Ewropea, u (v) l-azzjonijiet minn gvern għall-ieħor. · Għażla 2 - approċċ ta' liġi flessibli Din l-għażla tgħaqqad flimkien il-miżuri deskritt fl-Għażla 1 b’Rakkomandazzjoni tal-Kunsill biex titqajjem kuxjenza ta' u tiġi promossa l-adozzjoni volontarja min-naħa ta’ impriżi tal-Gwida tal-OECD dwar id-Diliġenza Dovuta l-aktar għal dawk l-intrapriżi li ma jkunux diġà soġġetti għal skema mandatorja ta’ pajjiż terz. · Għażla 3 - Regolament li jistabbilixxi l-obbligi skont iċ-ċertifikazzjoni ta' “importatur responsabbli tal-UE” ibbażat fuq il-Gwida tal-OECD dwar id-Diliġenza Dovuta — VOLONTARJA Din l-għażla tgħaqqad flimkien il-miżuri deskritti fl-Għażla 1, b’Regolament immirat lejn l-importaturi tal-UE kollha ta' landa, minerali u metalli ta' tantalu u tungstenu, u deheb, irrispettivament mill-oriġini tal-prodotti. Ir-Regolament jiddependi fuq il-Gwida tal-OECD dwar id-Diliġenza Dovuta biex jiddefinixxi l-obbligi għall-importaturi tal-UE li jagħżlu li jkunu awtoċertifikati bħala importaturi responsabbli ta' landa, minerali u metalli ta' tantalu u tungstenu, u deheb, fuq il-bażi ta’ dikjarazzjoni ta’ konformità. Għalkemm ir-Regolament huwa volontarju, l-importaturi tal-UE li jagħżlu l-awtoċertifikazzjoni huma obbligati li jintegraw l-elementi kollha tal-Gwida tal-OECD dwar id-Diliġenza Dovuta fis-sistema ta’ ġestjoni tagħhom billi: (i) jżommu sistema ta' kontrolli u trasparenza fuq il-katina tal-provvista tal-minerali, li tinkludi inter alia l-pajjiż ta' oriġini tal-minerali u l-funderiji/raffineriji; (ii) jidentifikaw u jivvalutaw ir-riskji fil-katina tal-provvista mal-politika tal-katina tal-provvista tal-mudell tal-OECD; (iii) ifasslu u jimplimentaw strateġija biex jirreaġixxu għal riskji identifikati; (iv) jiksbu assigurazzjonijiet ta' verifika indipendenti ta' partijiet terzi tad-diliġenza dovuta tal-katina tal-provvista. u (v) jirrapportaw pubblikament dwar id-diliġenza dovuta tal-katina tal-provvista. L-importatur awtoċertifikat tal-UE huwa meħtieġ li jiddivulga kull sena lill-awtoritajiet kompetenti tal-Istat Membru l-identità u l-post ġeografiku tal-funderiji/raffineriji fil-katina ta’ provvista tiegħu. Fuq din il-bażi, se titfassal lista tal-UE ta’ funderiji/raffineriji responsabbli mwaqqfa fi jew li jfornu lill-UE. L-iskema se tiġi evalwata wara tliet snin u r-riżultati se jintużaw għal bżonnijiet ta’ teħid ta’ deċiżjonijiet dwar il-futur tal-approċċ tal-UE u għal emendi lill-qafas regolatorju, biex b’hekk tkun obbligatorja, jekk xieraq, fuq il-bażi ta’ valutazzjoni tal-impatt ulterjuri. · Għażla 4 - Regolament li jistabbilixxi l-obbligi skont iċ-ċertifikazzjoni ta' “importatur responsabbli tal-UE” ibbażat fuq il-Gwida tal-OECD dwar id-Diliġenza Dovuta - OBBLIGATORJA Din l-għażla tgħaqqad flimkien il-miżuri deskritti fl-Għażla 1, b’verżjoni obbligatorja tar-Regolament deskrita fl-Għażla 3 li skontha, l-importaturi tal-UE kollha ta' landa, minerali u l-metalli ta' tantalu u tungstenu, u deheb, huma suġġetti għall-obbligi definiti skont ir-Regolament. · Għażla 5 - Direttiva li tistabbilixxi obbligi għal kumpaniji elenkati fl-UE bbażati fuq il-Gwida tal-OECD dwar id-Diliġenza Dovuta Din l-għażla tgħaqqad flimkien il-miżuri deskritti fl-Għażla 1, b’Direttiva mmirata lejn kważi 1 000 kumpanija elenkata fl-UE li tuża l-landa, tantalu, tungstenu u deheb, tkun xi tkun l-oriġini, fil-katina ta’ provvista tagħha. Id-Direttiva għandha tiddefinixxi obbligi għal kumpaniji elenkati fl-UE biex jintegraw il-Gwida tal-OECD dwar id-Diliġenza Dovuta fis-sistema ta’ ġestjoni tagħhom billi (i) jżommu sistema ta’ kontrolli u trasparenza fuq il-katina tal-provvista tal-minerali, li tinkludi, inter alia l-pajjiż ta’ oriġini tal-minerali u l-funderiji/raffineriji; (ii) jidentifikaw u jivvalutaw ir-riskji fil-katina tal-provvista mal-politika tal-katina tal-provvista tal-mudell tal-OECD; (iii) ifasslu u jimplimentaw strateġija biex jirreaġixxu għal riskji identifikati; (iv) jiksbu verifika indipendenti ta' partijiet terzi tad-diliġenza dovuta tal-katina tal-provvista tal-kumpanija elenkata fl-UE; u (v) jirrapportaw pubblikament dwar id-diliġenza dovuta tal-katina tal-provvista. Il-kumpaniji elenkati fl-UE għandhom jiddivulgaw lill-awtoritajiet kompetenti tal-Istati Membri r-riżultat ta’ verifiki ta’ partijiet terzi indipendenti. · Għażla 6 - Il-projbizzjoni tal-importazzjonijiet meta l-importaturi tal-UE ta' metalli minerali mhux maħduma jonqsu milli juru konformità mal-Gwida tal-OECD dwar id-Diliġenza Dovuta Din l-għażla tikkonsisti mill-miżuri deskritti fl-Għażla 1, u barra minn hekk tirrikjedi li l-importaturi tal-UE juru b'mod obbligatorju l-konformità mal-Gwida tal-OECD dwar id-Diliġenza Dovuta. Billi jipprovdu evidenza dwar il-konformità lill-awtoritajiet tad-dwana tal-Istati Membri, l-importaturi se jkunu eliġibbli biex ikollhom aċċess għas-suq tal-UE. Din l-għażla se ssegwi l-approċċ li ttieħed mill-Iskema ta’ Ċertifikazzjoni tal-Proċess ta' Kimberley immirat lejn in-negozju ta’ djamanti mhux raffinati u r-Regolament tal-Kunsill (KE) Nru 2368/2002 tal-20 ta’ Diċembru 2002 ibbażat fuq l-Artikolu 133 KE (issa l-Artikolu 207 TFUE) li jistabbilixxi r-regoli applikabbli għall-importazzjonijiet u l-esportazzjonijiet ta’ djamanti mhux maħduma. F’dan il-każ, ftehim internazzjonali jappoġġja l-projbizzjoni ta' importazzjoni għall-hekk imsejħa “djamanti ta' kunflitt”. 3. ELEMENTI LEGALI TAL-PROPOSTA Sommarju tal-azzjoni proposta: L-azzjoni proposta hija l-Għażla 3. Din tiffoka fuq l-operaturi kollha tal-UE li jimportaw landa, tantalu u tungstenu, minerali tagħhom, u deheb fis-suq tal-UE. Tiddefinixxi l-kundizzjonijiet għalihom biex ikunu awtoċertifikati bħala importaturi responsabbli ta’ metalli u minerali fl-ambitu. Il-proposta hija bbażata fuq qafas ta’ diliġenza dovuta li jippermetti lill-importaturi tal-UE biex japplikaw il-prinċipji u l-proċessi stipulati fil-Gwida tal-OECD dwar id-Diliġenza Dovuta u b’hekk jindirizzaw ir-riskju ta’ finanzjament ta' gruppi armati u l-forzi tas-sigurtà u l-mitigazzjoni tal-impatti negattivi oħra inklużi abbużi serji assoċjati mal-estrazzjoni jew it-trasport u l-kummerċ tal-minerali fl-ambitu. Il-qafas ta’ diliġenza dovuta jeħtieġ li l-importaturi responsabbli tal-mineral tal-metall fl-ambitu tar-Regolament jistabbilixxu s-sistema ta’ ġestjoni tal-kumpanija bsaħħitha; biex jidentifikaw u jivvalutaw ir-riskji fil-katina tal-provvista; biex ifasslu u jimplimentaw strateġija biex jirreaġixxu għal riskji identifikati; biex iwettqu verifika indipendenti ta' partijiet terzi tad-diliġenza dovuta tal-katina tal-provvista, f'punti identifikati fil-katina tal-provvista; u biex jirrappurtaw dwar diliġenza dovuta tal-katina tal-provvista. Barra minn hekk, l-importaturi responsabbli ta’ dawk il-minerali u l-metalli huma meħtieġa li jagħmlu disponibbli fuq bażi annwali, fejn applikabbli, l-identità tal-funderiji u/jew ir-raffineriji kollha li jfornuhom, kif ukoll jipprovdu assigurazzjonijiet ta’ verifiki ta’ partijiet terzi indipendenti u jgħadduhom lill-awtoritajiet kompetenti tal-Istati Membri u lix-xerrejja downstream, filwaqt li jqisu b’mod xieraq il-kunfidenzjalità tan-negozju u tħassib ieħor rigward il-kompetizzjoni. Il-proposta għandha l-għan li tgħin biex jitnaqqas il-finanzjament ta’ gruppi armati u l-forzi tas-sigurtà permezz tar-rikavat mill-minerali f’żoni affettwati minn kunflitti u f'żoni ta' riskju għoli billi tinkoraġġixxi lill-operaturi tal-UE jimportaw il-minerali u l-metalli fl-ambitu tar-Regolament f'żoni bħal dawn, biex jagħmlu dan b’mod responsabbli u jiffaċilitaw l-isforzi tad-diliġenza dovuta tax-xerrejja downstream. Abbażi tal-informazzjoni divulgata lill-awtoritajiet kompetenti, l-UE kull sena se tippubblika, wara konsultazzjoni mal-OECD, lista ta’ funderiji u raffineriji responsabbli li jissorsjaw skont ir-Regolament. Bażi legali It-Trattat dwar il-Funzjonament tal-Unjoni Ewropea, l-Artikolu 207. Il-prinċipji tas-sussidjarjetà u l-proporzjonalità Il-proposta taqa’ fil-kompetenza esklussiva tal-Unjoni. Il-prinċipju tas-sussidjarjetà għalhekk ma japplikax. Madankollu għadu jiġi nnutat li fid-dawl tal-problemi deskritti hawn fuq, l-azzjoni fuq livell tal-UE tipprovdi aktar massa kritika u ingranagg globali meta mqabbla mal-azzjoni tal-Istati Membri individwali. Il-prinċipju ta’ proporzjonalità jesiġi li kull intervent ikun immirat u ma jmurx lil hinn minn dak li huwa neċessarju sabiex jinkisbu l-objettivi. Dan il-prinċipju mexxa t-tħejjija ta’ din il-proposta mill-identifikazzjoni u l-evalwazzjoni ta’ għażliet politiċi alternattivi sat-tfassil tal-proposta leġiżlattiva. L-għażla tal-istrument L-istrument propost huwa Regolament biex jiżgura l-ogħla livell ta’ armonizzazzjoni madwar l-Istati Membri u jiggarantixxi biżżejjed awtorità fuq l-operaturi parteċipanti u ingranaġġ fir-rigward tal-identifikazzjoni ta’ funderiji u raffineriji. 4. IMPLIKAZZJONI BAĠITARJA Il-proposta attwali fiha implikazzjonijiet finanzjarji limitati għall-baġit tal-Unjoni għal finijiet amministrattivi. 2014/0059 (COD) Proposta għal REGOLAMENT TAL-PARLAMENT EWROPEW U TAL-KUNSILL li jistabbilixxi sistema tal-Unjoni għall-awtoċertifikazzjoni tad-diliġenza dovuta tal-katina tal-provvista ta' importaturi responsabbli ta’ landa, tantalu u tungstenu, il-minerali tagħhom, u deheb li joriġinaw f’żoni affettwati minn kunflitti u f’żoni ta’ riskju għoli IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 207 tiegħu, Wara li kkunsidraw il-proposta tal-Kummissjoni Ewropea, Wara t-trażmissjoni tal-abbozz tal-att leġiżlattiv lill-Parlamenti nazzjonali, Waqt li jaġixxu skont il-proċedura ordinarja leġiżlattiva, Billi: (1) Riżorsi minerali naturali f’żoni affettwati minn kunflitti jew f'żoni ta’ riskju għoli − għalkemm għandhom potenzjal għoli għall-iżvilupp jistgħu jkunu kawża ta’ tilwim fejn id-dħul tagħhom jalimenta t-tifqigħa jew il-kontinwazzjoni ta’ kunflitt vjolenti, u jdgħajjfu l-isforzi nazzjonali lejn l-iżvilupp, il-governanza tajba u l-istat tad-dritt. F’dawn l-oqsma, il-ksur tar-rabta ta' bejn il-kunflitt u l-isfruttament illegali tal-minerali huwa kruċjali għall-paċi u l-istabbiltà. (2) Il-kwistjoni tikkonċerna r-reġjuni għonja fir-riżorsi fejn l-isfida ppreżentata mix-xewqa li jitnaqqas il-finanzjament ta’ gruppi armati u l-forzi tas-sigurtà ġiet indirizzata minn gvernijiet u organizzazzjonijiet internazzjonali flimkien mal-operaturi kummerċjali u l-organizzazzjonijiet tas-soċjetà ċivili. (3) L-Unjoni hija impenjata b’mod attiv fl-inizjattiva tal-Organizzazzjoni għall-Kooperazzjoni Ekonomika u l-Iżvilupp (OECD) biex tavvanza l-provenjenza responsabbli tal-minerali minn reġjuni tal-kunflitti, u dan irriżulta fi proċess b'ħafna partijiet interessati appoġġati mill-gvern li wassal għall-adozzjoni tal-OECD Due Diligence Guidance for Responsible Supply Chains of Minerals from Conflict-Affected and High-Risk Areas (il-Gwida tal-OECD dwar id-Diliġenza Dovuta[5]) inklużi s-supplimenti fuq landa, tantalu u tungstenu u d-deheb. F’Mejju 2011, il-Kunsill Ministerjali tal-OECD irrakkomanda li tiġi promossa b’mod attiv l-osservanza ta’ din il-gwida. (4) Il-kunċett ta’ provenjenza responsabbli huwa msemmi fil-Linji Gwida aġġornati tal-OECD għall-Intrapriżi Multinazzjonali[6] u huwa skont il-Prinċipji ta' Gwida dwar in-Negozju u d-Drittijiet tal-Bniedem tan-Nazzjonijiet Uniti (NU)[7]. Dawn id-dokumenti għandhom l-għan li javvanzaw il-prattiki ta' diliġenza dovuta fil-katina tal-provvista meta n-negozji jissorsjaw mir-reġjuni affettwati mill-kunflitt u l-instabbiltà. Fl-ogħla livell internazzjonali, ir-Riżoluzzjoni tal-Kunsill tas-Sigurtà tan-NU 1952 (2010) mmirata b'mod partikolari għar-Repubblika Demokratika tal-Kongo (ir-RDK) u l-ġirien tagħha fl-Afrika Ċentrali u sejħet għal diliġenza dovuta tal-katina tal-provvista li għandha tiġi osservata; Grupp ta’ Esperti tan-NU fir-RDK b’segwitu dwar ir-reazzjoni għar-riżoluzzjoni tal-Kunsill tas-Sigurtà 1952 (2010) fir-reġjun tal-Lagi l-Kbar jirrakkomanda wkoll konformità mal-Gwida tal-OECD dwar id-Diliġenza Dovuta. (5) Flimkien ma’ inizjattivi multilaterali, fil-15 ta’ Diċembru 2010, il-Kapijiet ta’ Stat u tal-Gvern tar-reġjun tal-Lagi l-Kbar ħadu impenn politiku f’Lusaka fil-ġlieda kontra l-isfruttament illegali tar-riżorsi naturali fir-reġjun u approvaw inter alia mekkaniżmu ta’ ċertifikazzjoni reġjonali bbażat fuq il-Gwida tal-OECD dwar id-Diliġenza Dovuta. (6) Il-Kummissjoni fil-Komunikazzjoni tagħha tal-2008[8] għarfet li l-iżgurar ta' aċċess kredibbli u mhux imfixkel għall-materja prima huwa fattur importanti għall-kompetittività tal-UE. L-Inizjattiva dwar il-Materja Prima (Raw Materials Initiative, RMI) hija strateġija integrata mmirata biex tindirizza sfidi differenti relatati mal-aċċess għal materja prima mhux tal-enerġija jew tal-agrikoltura. Ir-RMI tirrikonoxxi u tippromwovi t-trasparenza finanzjarja u t-trasparenza tal-katina tal-provvista, u l-applikazzjoni ta’ standards ta’ responsabbiltà soċjali tal-kumpaniji. (7) Fis-7 ta’ Ottubru 2010, il-Parlament Ewropew adotta Riżoluzzjoni li titlob lill-Unjoni sabiex tagħmel leġiżlazzjoni fuq il-mudell tal-liġi tal-'minerali ta' kunflitt' tal-Istati Uniti aliasit-Taqsima 1502 tad-Dodd-Frank Wall Street Reform and Consumer Protection Act; U l-Kummissjoni ħabbret fil-Komunikazzjonijiet tagħha tal- 2011[9] u 2012[10]il-ħsieb tagħha biex tesplora modi kif tista’ tittejjeb it-trasparenza fil-katina tal-provvista kollha, inklużi aspetti ta’ diliġenza dovuta. F’din il-komunikazzjoni tal-aħħar u b’konformità mal-impenn li għamlet fil-Kunsill Ministerjali tal-OECD ta’ Mejju 2011, il-Kummissjoni ppromwoviet aktar appoġġ għal u l-użu tal-Linji Gwida tal-OECD għal Intrapriżi Multinazzjonali, u tal-Gwida tal-OECD dwar id-Diliġenza Dovuta - anki barra s-sħubija tal-OECD. (8) Ċittadini tal-Unjoni u l-atturi tas-soċjetà ċivili qajmu l-kuxjenza fir-rigward ta’ kumpaniji li joperaw fil-ġurisdizzjoni tal-Unjoni talli ma jitqisux responsabbli għall-konnessjoni potenzjali tagħhom mal-estrazzjoni illegali u l-kummerċ ta’ minerali minn reġjuni ta’ kunflitt. Il-konsegwenza ta’ dan hija li dawn il-minerali, potenzjalment preżenti fi prodotti tal-konsumatur, jgħaqqdu l-konsumaturi mal-kunflitti barra l-Unjoni. Għal dan l-għan, iċ-ċittadini talbu notevolment permezz ta’ petizzjonijiet, li l-leġiżlazzjoni tiġi proposta lill-Parlament Ewropew u lill-Kunsill, u jżommu lill-kumpaniji responsabbli skont il-linji gwida kif stabbilit min-NU u l-OECD. (9) Fil-kuntest ta’ dan ir-Regolament, id-diliġenza dovuta tal-katina tal-provvista hija proċess li għadu għaddej, proattiv u reattiv li permezz tiegħu l-operaturi tan-negozju jimmonitorjaw u jamministraw ix-xiri u l-bejgħ tagħhom, bil-għan li jiġi żgurat li ma jikkontribwixxux għal kunflitt u għall-impatti negattivi tiegħu. (10) Il-verifika ta’ parti terza tal-prattiki ta' diliġenza dovuta tal-katina tal-provvista ta' kumpanija tassigura l-kredibilità għall-benefiċċju ta’ kumpaniji downstream u tikkontribwixxi għat-titjib tal-prattiki ta' diliġenza dovuta tal-kumpaniji upstream. (11) Ir-rappurtar pubbliku minn kumpanija fuq il-politiki u l-prattiki tad-diliġenza dovuta tal-katina ta’ provvista ta’ diliġenza dovuta, jipprovdi t-trasparenza meħtieġa biex jiġġenera l-fiduċja pubblika fil-miżuri li jieħdu l-kumpaniji. (12) Il-kumpaniji tal-Unjoni esprimew l-interess tagħhom permezz ta’ konsultazzjoni pubblika fil-provenjenza responsabbli ta' minerali u rrappurtaw dwar skemi attwali tal-industrija, imfassla biex ikomplu l-għanijiet tar-responsabbiltà soċjali korporattiva tagħhom, it-talbiet tal-klijenti, jew is-sigurtà tal-provvisti tagħhom. Madankollu, il-kumpaniji tal-Unjoni rrappurtaw ukoll ħafna diffikultajiet biex jeżerċitaw id-diliġenza dovuta tal-katina tal-provvista minħabba l-katini tal-provvista globali twal u kumplessi li jinvolvu għadd għoli ta’ operaturi li spiss m'humiex konxji biżżejjed jew m'humiex ikkonċernati etikament. L-ispiża tal-provenjenza responsabbli u tal-impatt potenzjali tagħha fuq il-kompetittività l-aktar fuq l-SMEs għandha tiġi sorveljata mill-Kummissjoni. (13) Il-funderiji u r-raffineriji huma kwistjoni importanti fil-katini tal-provvista globali tal-minerali peress li jinsabu tipikament fl-aħħar stadju li fih tista' tiġi assigurata b'mod effettiv id-diliġenza dovuta bil-ġbir, id-divulgar u l-verifika tal-informazzjoni dwar l-oriġini tal-minerali u tal-katina ta’ kustodja. Wara dan l-istadju ta’ trasformazzjoni huwa ta’ spiss ikkunsidrat li mhux fattibbli biex jiġu traċċati l-oriġini tal-minerali. Lista tal-Unjoni ta’ funderiji u raffineriji responsabbli tista’ għalhekk tipprovdi trasparenza u ċertezza għal kumpaniji downstream fir-rigward tal-prattiki ta' diliġenza dovuta tal-katina tal-provvista. (14) L-awtoritajiet kompetenti tal-Istati Membri huma responsabbli biex jiżguraw il-konformità uniformi tal-awtoċertifikazzjoni tal-importaturi responsabbli billi jwettqu kontrolli ex post xierqa sabiex jivverifikaw jekk l-importaturi responsabbli awtoċertifikati tal-minerali u/jew metalli fl-ambitu tar-Regolament jikkonformaw mal-obbligi tad-diliġenza dovuta tal-katina tal-provvista. Għandhom jinżammu rekords ta' kontrolli bħal dawn għal mill-inqas ħames snin. L-Istati Membri huma responsabbli biex jistabbilixxi r-regoli applikabbli għal ksur tad-dispożizzjonijiet ta' dan ir-Regolament. (15) Sabiex tiżgura l-implimentazzjoni uniformi ta' dan ir-Regolament, il-Kummissjoni għandha tingħata setgħat ta' implimentazzjoni. Is-setgħat ta’ implimentazzjoni marbuta mal-lista ta’ funderiji u raffineriji responsabbli u l-lista tal-awtoritajiet kompetenti tal-Istat Membru għandhom ikunu eżerċitati skont ir-Regolament (UE) Nru 182/2011[11]. (16) Il-Kummissjoni għandha tirrapporta regolarment lill-Kunsill u lill-Parlament Ewropew dwar l-effetti tal-iskema. Mhux aktar minn tliet snin wara li jkun daħal fis-seħħ, u kull sitt snin wara dan, il-Kummissjoni għandha tirrevedi t-tħaddim u l-effettività ta’ dan ir-Regolament, inkluż fir-rigward tal-promozzjoni ta’ provenjenza responsabbli ta' minerali fl-ambitu tagħha f'żoni affettwati minn kunflitti u f'żoni ta’ riskju għoli. Ir-rapporti jistgħu jkunu akkumpanjati, jekk meħtieġ, minn proposti leġiżlattivi adegwati, li jistgħu jinkludu miżuri obbligatorji, ADOTTAW DAN IR-REGOLAMENT: Artikolu 1 Suġġett u kamp ta’ applikazzjoni 1. Dan ir-Regolament jistabbilixxi sistema tal-Unjoni għall-awtoċertifikazzjoni tad-diliġenza dovuta għall-katina ta’ provvista sabiex irażżan l-opportunitajiet għall-gruppi armati u l-forzi tas-sigurtà[12] għal kummerċ fil-landa, tantalu u tungstenu, minerali tagħhom, u deheb. Huwa mfassal biex jipprovdi trasparenza u ċertezza fejn jidħlu l-prattiki tal-provvista ta’ importaturi, funderiji u raffineriji bi provenjenza f'żoni affettwati minn kunflitti u f'żoni ta’ riskju għoli. 2. Dan ir-Regolament jistabbilixxi l-obbligi tad-diliġenza dovuta tal-katina tal-provvista ta’ importaturi tal-Unjoni li jagħżlu li jkunu awtoċertifikati bħala importaturi responsabbli ta’ minerali jew metalli li fihom jew li jikkonsistu minn landa, tungstenu, tantalu u deheb, kif stipulat fl-Anness I. Artikolu 2 Id-definizzjonijiet Għall-finijiet ta' dan ir-Regolament, japplikaw id-definizzjonijiet li ġejjin: (a) “minerali” tfisser minerali u konċentrati li fihom il-landa, tantalu, tungstenu, u deheb kif stipulat fl-Anness I; (b) “metalli” tfisser metalli li fihom jew li jikkonsistu minn landa, tantalu, tungstenu u deheb kif stipulat fl-Anness I; (c) "il-katina tal-provvista minerali" tfisser is-sistema ta' attivitajiet, organizzazzjonijiet, atturi, teknoloġija, informazzjoni, riżorsi u servizzi involuti fil-bdil u l-ipproċessar ta’ minerali mis-sit tal-estrazzjoni sal-inkorporazzjoni tagħhom fil-prodott finali; (d) “il-katina ta’ kustodja jew is-sistema ta’ traċċabilità tal-katina tal-provvista” tfisser rekord tas-sekwenza ta’ entitajiet li għandhom il-kustodja ta’ minerali u metalli meta jiċċaqilqu permezz ta’ katina ta’ provvista; (e) “żoni affettwati minn kunflitti u żoni ta’ riskju għoli” tfisser żoni fi stat ta’ kunflitt armat, żoni fraġli wara l-kunflitt kif ukoll żoni b'governanza u sigurtà dgħajfa jew ineżistenti, bħalma huma stati falluti, u l-ksur mifrux u sistematiku tal-liġi internazzjonali, inkluż abbużi mid-drittijiet tal-bniedem; (f) “downstream” tfisser il-katina tal-provvista mill-funderiji jew ir-raffineriji sal-użu aħħari; (g) “importatur” tfisser kull persuna fiżika jew ġuridika li tiddikjara l-minerali jew il-metalli fl-ambitu ta’ dan ir-Regolament għal rilaxx għal ċirkolazzjoni libera skont it-tifsira tal-Artikolu 79 tar-Regolament tal-Kunsill (KEE) Nru 2913/1992[13]; (h) “importatur responsabbli” tfisser kull importatur li jagħżel li jkun awtoċertifikat skont ir-regoli stabbiliti f’dan ir-Regolament; (i) "awtoċertifikazzjoni" tfisser l-att ta' dikjarazzjoni tal-osservanza għall-obbligi dwar sistemi ta’ ġestjoni, il-ġestjoni tar-riskju u l-verifika u d-divulgar ta' partijiet terzi kif stabbilit f’dan ir-Regolament; (j) “mekkaniżmu ta’ ilmenti” tfisser mekkaniżmu ta' kuxjenza tar-riskji bi twissija bikrija li jippermetti lil kull parti interessata jew informatur jesprimu t-tħassib tagħhom rigward iċ-ċirkustanzi tal-estrazzjoni minerali, il-kummerċ, l-immaniġġar u l-esportazzjoni f’żoni affettwati minn kunflitti u f’żoni ta’ riskju għoli; (k) “il-politika tal-katina tal-provvista tal-mudelli” tikkonforma mal-Anness II tal-Gwida tal-OECD dwar id-Diliġenza Dovuta li tiddeskrivi r-riskji ta’ impatt ħżiena sinifikanti li jistgħu jkunu assoċjati mal-estrazzjoni, il-kummerċ, l-immaniġġar u l-esportazzjoni ta’ minerali minn żoni affettwati minn kunflitti u żoni ta’ riskju għoli; (l) "pjan ta’ ġestjoni tar-riskji " tfisser it-tweġiba bil-miktub tal-importaturi għar-riskji fil-katina ta’ provvista identifikati bbażati fuq l-Anness III tal-Gwida tal-OECD dwar id-Diliġenza Dovuta[14]; (m) “tidwib u raffinar” huma forom ta’ metallurġija estrattiva li jinvolvu passi tal-ipproċessar bil-għan li jipproduċu metall mill-mineral mhux maħdum tiegħu jew mill-konċentrat; (n) “upstream” tfisser il-katina tal-provvista tal-minerali mis-siti tal-estrazzjoni sal-funderiji jew ir-raffineriji, inklużi; (o) “diliġenza dovuta fil-katina tal-provista” tirreferi għall-obbligi ta’ importaturi responsabbli ta’ landa, tantalu u tungstenu, il-minerali tagħhom, u deheb f'relazzjoni mas-sistema ta’ ġestjoni tagħhom, il-ġestjoni tar-riskju, il-verifiki ta' partijiet terzi u d-divulgar ta’ informazzjoni bl-għan li jiġu identifikati u indirizzati r-riskji attwali u potenzjali marbuta ma’ żoni affettwati minn kunflitti u żoni ta' risjku għoli biex jiġu evitati jew imnaqqsa l-impatti negattivi assoċjati mal-attivitajiet ta' provenjenza tagħhom; (p) “funderiji jew raffineriji responsabbli" tfisser funderiji jew raffineriji fil-katina tal-provvista tal-importatur responsabbli; (q) “l-awtoritajiet kompetenti tal-Istat Membru” tfisser l-awtorita/jiet maħtura b’kompetenzi u għarfien ta’ verifika fir-rigward tal-materja prima u l-proċessi industrijali. Artikolu 3 L-awtoċertifikazzjoni bħala importatur responsabbli 1. Kull importatur ta’ minerali jew metalli fl-ambitu tar-Regolament jista' jagħmel awtoċertifikazzjoni bħala importatur responsabbli billi jiddikjara li awtorità kompetenti ta’ Stat Membru li taderixxi mal-obbligi ta' diliġenza dovuta stabbiliti f’dan ir-Regolament. Id-dikjarazzjoni jkun fiha dokumentazzjoni li fiha l-importatur jikkonferma l-impenn tiegħu għall-obbligi inklużi r-riżultati tal-verifiki mwettqa tal-partijiet terzi indipendenti. 2. L-awtoritajiet kompetenti tal-Istati Membri jwettqu kontrolli ex post xierqa sabiex jiżguraw li l-importaturi responsabbli awtoċertifikati tal-minerali jew metalli fl-ambitu ta’ dan ir-Regolament ikunu konformi mal-obbligi tagħhom skont l-Artikoli 4, 5, 6, u 7 ta’ dan ir-Regolament. Artikolu 4 L-obbligi tas-sistema ta’ ġestjoni L-importatur responsabbli tal-minerali jew metalli fl-ambitu ta’ dan ir-Regolament: (a) jadotta u jikkomunika b’mod ċar lill-fornituri u lill-pubbliku l-katina tal-provvista tiegħu għall-minerali u metalli li potenzjalment joriġinaw minn żoni affettwati minn kunflitti u żoni b’riskju għoli; (b) jinkorpora fil-katina tal-provvista tiegħu l-istandards li magħhom għandha titmexxa d-diliġenza dovuta tal-katina tal-provvista, b’mod konsistenti mal-istandards stabbiliti fil-politika tal-katina tal-provvista tal-mudelli fl-Anness II tal-Gwida tal-OECD dwar id-Diliġenza Dovuta, (c) jistruttura s-sistemi interni ta’ ġestjoni tal-katina tal-provvista tiegħu biex jappoġġa d-diliġenza dovuta fil-katina tal-provvista billi jassenja r-responsabilità lill-persunal fi grad għoli biex jissorvelja l-proċess ta’ diliġenza dovuta fil-katina tal-provvista kif ukoll iżomm ir-rekords għal minimu ta’ ħMES snin, (d) isaħħaħ l-impenn tiegħu mal-fornituri billi jinkorpora l-politika tal-katina tal-provvista tiegħu f’kuntratti u ftehimiet mal-fornituri konsistenti mal-Anness II tal-Gwida tal-OECD dwar id-Diliġenza Dovuta, (e) jistabbilixxi mekkaniżmu ta' ilmentar fil-kumpanija kollha bħala sistema ta' kuxjenza tar-riskju ta' twissija bikrija jew jipprovdi mekkaniżmu bħal dan permezz ta’ arranġamenti kollaborattivi ma’ kumpaniji jew organizzazzjonijiet oħra, jew billi jiffaċilita rikors għal espert jew korp estern (pereż. l-ombudsman), (f) fir-rigward ta’ minerali, jopera katina ta’ kustodja jew sistema ta’ traċċabilità tal-katina tal-provvista li tipprovdi, appoġġata bid-dokumentazzjoni, l-informazzjoni li ġejja: (i) deskrizzjoni tal-mineral, inkluż l-isem u t-tip kummerċjali tiegħu, (ii) l-isem u l-indirizz tal-fornitur tal-operatur, (iii) il-pajjiż ta' oriġini tal-minerali, (iv) kwantitajiet u dati ta' estrazzjoni, espressi f'volum jew piż, (v) meta minerali joriġinaw minn żoni affettwati minn kunflitti u żoni ta’ riskju għoli, informazzjoni addizzjonali, bħall-minjiera ta’ oriġini tal-mineral; il-postijiet fejn il-minerali jiġu konsolidati, ikkummerċjalizzati u pproċessati; u taxxi, tariffi, drittijiet imħallsa, skont ir-rakkomandazzjonijiet partikolari għal kumpaniji upstream kif stabbilit fil-Gwida tal-OECD dwar id-Diliġenza Dovuta. (g) fir-rigward tal-metalli, jopera katina ta’ kustodja jew sistema ta’ traċċabilità tal-katina tal-provvista li tipprovdi, appoġġata bid-dokumentazzjoni, l-informazzjoni li ġejja: (i) deskrizzjoni tal-metall, inkluż l-isem u t-tip kummerċjali tiegħu, (ii) l-isem u l-indirizz tal-fornitur tal-operatur, (iii) l-isem u l-indirizz tal-funderiji jew tar-raffineriji fil-katina tal-provvista tal-importatur, (iv) ir-rekord tar-rapporti ta' verifika tal-partijiet terzi tal-funderiji jew raffineriji, (v) il-pajjiżi ta’ oriġini tal-minerali fil-katina tal-provvista tal-funderiji jew raffineriji. (vi) meta metalli jkunu bbażati fuq minerali li joriġinaw minn żoni affettwati minn kunflitti u żoni ta’ riskju għoli, tingħata informazzjoni addizzjonali skont ir-rakkomandazzjonijiet speċifiċi għal kumpaniji downstream stipulati fil-Gwida tal-OECD dwar id-Diliġenza Dovuta. Artikolu 5 L-obbligi ta’ mmaniġar tar-riskji 1. L-importatur responsabbli mill-minerali jew metalli fl-ambitu ta’ dan ir-Regolament: (a) jidentifika u jivvaluta r-riskji ta’ impatti negattivi fil-katina tal-provvista tal-minerali tiegħu fuq il-bażi tal-informazzjoni provduta skont l-Artikolu 4 mal-istandards tal-politika tal-katina ta’ provvista tiegħu, konsistenti mal-Anness II u mar-rakkomandazzjonijiet tad-diliġenza dovuta tal-Gwida tal-OECD dwar id-Diliġenza Dovuta, (b) jimplimenta strateġija biex iwieġeb għar-riskji identifikati mfassla sabiex jipprevjeni jew ittaffi l-impatti negattivi billi (i) jirrapporta sejbiet tal-valutazzjoni tar-riskju tal-katina tal-provvista lill-maniġment superjuri maħtur tiegħu, (ii) jadotta miżuri ta’ ġestjoni tar-riskju konsistenti mal-Anness II u mar-rakkomandazzjonijiet tad-diliġenza dovuta tal-Gwida tal-OECD dwar id-Diliġenza Dovuta, minħabba l-ħila tagħha biex tinfluwenza, u fejn meħtieġ jieħu passi biex jagħmel pressjoni fuq fornituri li jistgħu b’mod effettiv jevitaw jew inaqqsu r-riskju identifikat, billi jagħmilha possibbli jew li (a) ikompli l-kummerċ filwaqt li fl-istess ħin jimplimenta sforzi li jistgħu jitkejlu ta' mitigazzjoni tar-riskju, (b) jipposponi l-kummerċ b'mod temporanju filwaqt li jeżerċita sforzi kontinwi li jistgħu jitkejlu ta' mitigazzjoni tar-riskju, jew (c) itemm ir-rabta ma' fornitur wara tentattivi falluti għall-mitigazzjoni, (iii) jimplimenta l-pjan tal-ġestjoni tar-riskju, jissorvelja u jittraċċa l-prestazzjoni tal-isforzi tal-mitigazzjoni tar-riskju, jirrapporta lura lill-maniġment superjuri maħtur tiegħu u jqis is-sospensjoni jew it-twaqqif tal-impenn ma’ fornitur wara l-falliment ta’ tentattivi għall-mitigazzjoni, (iv) iwettaq aktar valutazzjonijiet tal-fatti u tar-riskju għal riskji li jeħtieġu l-mitigazzjoni, jew wara bidla ta’ ċirkostanzi. 2. Jekk importatur responsabbli jsegwi l-isforzi ta’ mitigazzjoni tar-riskju filwaqt li jkompli l-kummerċ jew jissospendi l-kummerċ b'mod temporanju, jikkonsulta ma’ fornituri u partijiet interessati affettwati, inklużi l-awtoritajiet tal-gvern lokali u ċentrali, l-organizzazzjonijiet tas-soċjetà internazzjonali jew ċivili u l-partijiet terzi affettwati, u jaqblu dwar strateġija li tista' titkejjel ta' mitigazzjoni tar-riskju fil-pjan tal-immaniġġar tar-riskji. 3. Importatur responsabbli, sabiex ifassal strateġiji sensittivi ta' kunflitt u ta’ riskju għoli għall-mitigazzjoni fil-pjan tal-immaniġġar tar-riskji, jiddependi fuq il-miżuri u l-indikaturi skont l-Anness III tal-Gwida tal-OECD dwar id-Diliġenza Dovuta u jkejjel it-titjib progressiv. Artikolu 6 L-obbligi ta’ verifiki ta’ partijiet terzi L-importatur responsabbli tal-minerali jew metalli fil-kamp ta’ applikazzjoni ta’ dan ir-Regolament, iwettaq verifiki permezz ta’ parti terza indipendenti. Il-verifika tal-parti terza indipendenti (a) tinkludu fl-ambitu tal-verifika l-attivitajiet, il-proċessi u s-sistemi kollha użati mill-importatur responsabbli għall-implimentazzjoni tad-diliġenza dovuta fil-katina tal-provvista dwar minerali jew metalli fl-ambitu tar-Regolament, inklużi s-sistema ta’ ġestjoni, il-ġestjoni tar-riskju, u l-iżvelar ta’ informazzjoni tal-importatur responsabbli, (b) tiddetermina bħala l-objettiv tal-verifika l-konformità tal-prattiki ta’ diliġenza dovuta tal-katina tal-provvista tal-importatur responsabbli mal-Artikoli 4, 5 u 7 ta’ dan ir-Regolament, (c) tirrispetta l-prinċipji tal-awditjar ta’ indipendenza, kompetenza u kontabilità kif stipulati fil-Gwida tal-OECD dwar id-Diliġenza Dovuta. Artikolu 7 Obbligi dwar x’għandu jiġi żvelat 1. Sa mhux aktar tard mill-31 ta’ Marzu ta’ kull sena, l-importatur responsabbli ta’ minerali jew metalli fil-kamp ta’ applikazzjoni ta’ dan ir-Regolament jissottometti lill-awtorità kompetenti tal-Istat Membru d-dokumentazzjoni li ġejja li tkopri perjodu kalendarju tas-sena ta’ qabel: (a) l-isem, l-indirizz u d-dettalji ta’ kuntatt sħaħ u deskrizzjoni tal-attivitajiet kummerċjali tiegħu, (b) dikjarazzjoni ta’ konformità mal-obbligi stipulati fl-Artikoli 4, 5, 6 u 7, (c) verifiki indipendenti ta' partijiet terzi li jsiru skont l-Artikolu 6 ta' dan ir-Regolament. 2. Sa mhux aktar tard mill-31 ta’ Marzu ta’ kull sena, l-importatur responsabbli ta’ minerali fl-ambitu ta’ dan ir-Regolament, jissottometti lill-awtorità kompetenti tal-Istat Membru d-dokumentazzjoni li tkopri l-perjodu kalendarju tas-sena ta' qabel rigward il-proporzjon ta’ minerali li joriġinaw minn żoni affettwati minn kunflitti u żoni ta’ riskju għoli relattiv għall-ammont totali ta’ minerali mixtrija, kif ikkonfermat minn verifiki indipendenti minn partijiet terzi skont l-Artikolu 6 ta’ dan ir-Regolament. 3. Sa mhux aktar tard mill-31 ta’ Marzu ta’ kull sena, l-importatur responsabbli ta’ minerali fl-ambitu ta’ dan ir-Regolament jissottometti lill-awtorità kompetenti tal-Istat Membru d-dokumentazzjoni li jmiss li tkopri l-perjodu kalendarju tas-sena ta’ qabel: (a) l-isem u l-indirizz tal-funderiji u r-raffineriji kollha responsabbli tal-katina ta’ provvista tiegħu, (b) il-verifiki minn partijiet terzi indipendenti dwar kull funderija jew raffinerija responsabbli fil-katina ta’ provvista tiegħu, imwettqa skont l-ambitu, l-għanijiet u l-prinċipji stabbiliti fl-Artikolu 6 tar-Regolament, (c) il-proporzjon ta’ minerali li joriġinaw minn żoni affettwati minn kunflitti u żoni ta’ riskju għoli, relattiv għall-ammont totali ta’ minerali mixtri minn kull wieħed minn dawk il-funderiji u raffineriji, kif ikkonfermat minn verifiki minn partijiet terzi indipendenti. 4. L-importatur responsabbli ta’ minerali jew metalli fl-ambitu ta’ dan ir-Regolament jagħmel disponibbli għax-xerrejja downstream diretti tiegħu, l-informazzjoni kollha miksuba u miżmuma skont id-diliġenza dovuta tal-katina tal-provvista tiegħu, b'rigward xieraq għall-kunfidenzjalità tan-negozju u tħassib kompetittiv ieħor. 5. L-importatur responsabbli ta’ minerali jew metalli fl-ambitu ta’ dan ir-Regolament jirrapporta pubblikament bl-aktar mod wiesa’ possibbli, inkluż fuq l-internet u fuq bażi annwali dwar il-politiki u l-prattiċi tad-diliġenza dovuta tal-katina tal-provvista tiegħu għall-provenjenza responsabbli. Ir-rapport fih il-miżuri li ttieħdu minn importatur responsabbli biex jimplimentaw l-obbligi rigward is-sistema ta’ ġestjoni tagħhom, il-ġestjoni tar-riskju stabbiliti fl-Artikoli 4 u 5 rispettivament, kif ukoll rapport ta' sinteżi tal-verifiki ta’ partijiet terzi, inklużi l-isem tal-awditur, b’kunsiderazzjoni xierqa għall-kunfidenzjalità tan-negozju u t-tħassib kompetittiv ieħor. 6. Fi żmien xahrejn tar-riċeviment tad-dokumentazzjoni sottomessa kif imsemmi fil-paragrafi 1, 2 u 3, l-awtorità kompetenti tal-Istati Membri tippubblika avviż ta’ riċeviment. Artikolu 8 Lista ta’ funderiji u raffineriji responsabbli 1. Fuq il-bażi tal-informazzjoni pprovduta mill-Istati Membri fir-rapporti tagħhom kif imsemmi fl-Artikolu 15, il-Kummissjoni tadotta u tagħmel disponibbli pubblikament deċiżjoni li fiha telenka l-ismijiet u l-indirizzi ta’ funderiji u raffineriji responsabbli ta’ minerali fl-ambitu ta’ applikazzjoni ta’ dan ir-Regolament. 2. Il-Kummissjoni tidentifika fil-lista msemmija fil-paragrafu 1 dawk il-funderiji u raffineriji responsabbli li qed jissorsjaw għall-anqas b'mod parzjali minn żoni affettwati minn kunflitti u żoni ta’ riskju għoli. 3. Il-Kummissjoni tadotta l-lista skont il-mudell fl-Anness II u l-proċedura regolatorja msemmija fl-Artikolu 13(2). Is-segretarjat tal-OECD jiġi kkonsultat. 4. Il-Kummissjoni taġġorna l-informazzjoni inkluża fil-lista fil-ħin. Il-Kummissjoni tneħħi mil-lista l-ismijiet tal-funderiji u r-raffineriji li ma għadhomx rikonoxxuti bħala importaturi responsabbli mill-Istati Membri skont l-Artikolu 14(3), jew l-ismijiet tal-funderiji u r-raffineriji fil-katina ta’ provvista tal-importaturi responsabbli li mhumiex rikonoxxuti aktar. Artikolu 9 L-awtoritajiet kompetenti tal-Istati Membri 1. Kull Stat Membru jaħtar awtorità kompetenti waħda jew aktar bir-responsabilità għall-applikazzjoni ta’ dan ir-Regolament. Sa mhux aktar tard minn tliet xhur wara d-dħul fis-seħħ ta' dan ir-Regolament, l-Istati Membri jinfurmaw lill-Kummissjoni bl-ismijiet u l-indirizzi tal-awtoritajiet kompetenti. L-Istati Membri jinfurmaw lill-Kummissjoni dwar kull bidla fl-ismijiet jew l-indirizzi tal-awtoritajiet kompetenti. 2. Il-Kummissjoni tiddeċiedi li tippubblika, inkluż fuq l-Internet, lista tal-awtoritajiet kompetenti skont il-mudell fl-Anness III u l-proċedura msemmija fil-paragrafu 2 tal-Artikolu 13. Il-Kummissjoni taġġorna l-lista regolarment. 3. L-awtoritajiet kompetenti jiżguraw l-implimentazzjoni effettiva u uniformi ta’ dan ir-Regolament fl-Unjoni kollha. Artikolu 10 Kontrolli ex post fuq l-importaturi responsabbli 1. L-awtoritajiet kompetenti tal-Istati Membri jwettqu kontrolli ex post xierqa sabiex jiżguraw jekk l-importaturi responsabbli awtoċertifikati ta’ minerali u metalli fl-ambitu ta’ dan ir-Regolament jikkonformawx mal-obbligi stabbiliti fl-Artikoli 4, 5, 6 u 7. 2. Il-kontrolli msemmija fil-paragrafu 1 jitwettqu b'approċċ ibbażat fuq ir-riskju. Barra minn hekk, jistgħu jitwettqu kontrolli wkoll meta awtorità kompetenti jkollha f’idejha tagħrif rilevanti, inkluż fuq il-bażi ta’ tħassib sostanzjali minn partijiet terzi, dwar il-konformità ta' operatur responsabbli ma’ dan ir-Regolament. 3. Il-kontrolli msemmija fil-paragrafu 1 jinkludu, inter alia: (a) eżami tal-obbliġi ta' implimentazzjoni tal-importatur responsabbli tal-katina tal-provvista inkluż is-sistema tal-ġestjoni, il-ġestjoni tar-riskju u l-verifika u d-divulgar ta’ partijiet terzi indipendenti, (b) eżami ta’ dokumentazzjoni u rekords li juru konformità xierqa mal-obbligi tad-diliġenza dovuta tal-katina tal-provvista, (c) eżami ta obbligi ta' verifika skont l-ambitu, l-għanijiet u l-prinċipji stabbiliti fl-Artikolu 6, (d) spezzjonijiet fuq il-post, inkluż awditjar fil-post. 4. L-importaturi responsabbli joffru kull għajnuna meħtieġa biex jiffaċilitaw it-twettiq tal-ispezzjonijiet imsemmija fil-paragrafu 1, b'mod partikolari dwar l-aċċess għall-binjiet u l-preżentazzjoni ta' dokumenti jew rekords. Artikolu 11 Rekords ta’ kontrolli dwar importaturi responsabbli L-awtoritajiet kompetenti jżommu rekords tal-kontrolli msemmijin fl-Artikolu 10(1), u jindikaw b’mod partikolari n-natura tagħhom u r-riżultati, kif ukoll ir-rekord ta’ kull notifika ta’ azzjonijiet ta’ rimedju ppubblikati skont l-Artikolu 4(2). Jinżammu rekords tal-kontrolli kollha tal-awtoritajiet kompetenti għal mill-inqas ħames snin. Artikolu 12 Il-kooperazzjoni bejn l-awtoritajiet 1. L-awtoritajiet kompetenti jiskambjaw informazzjoni, inkluż mal-awtoritajiet doganali rispettivi tagħhom, dwar kwistjonijiet li għandhom x’jaqsmu awtoċertifikazzjoni u kontrolli ex post imwettqa. 2. L-awtoritajiet kompetenti jiskambjaw informazzjoni, dwar nuqqasijiet serji li jinstabu permezz tal-ispezzjonijiet imsemmija fl-Artikolu 10 u dwar ir-regoli applikabbli għall-ksur f'konformità mal-Artikolu 14, mal-awtoritajiet kompetenti ta' Stati Membri oħra u mal-Kummissjoni. 3. Il-kooperazzjoni bejn l-awtoritajiet hija b’rispett sħiħ tad-Direttiva 95/46/KE u r-Regolament (KE) Nru 45/2001 dwar il-protezzjoni tad-dejta u d-dispożizzjonijiet tar-Regolament tal-Kunsill (KEE) Nru 2913/92 relatati mal-iżvelar ta’ informazzjoni kunfidenzjali. Artikolu 13 Proċedura ta' Kumitat 1. Il-Kummissjoni tkun assistita minn kumitat. Dak il-kumitat ikun kumitat fis-sens tar-Regolament (UE) Nru 182/2011. 2. Fejn issir referenza għal dan il-paragrafu, japplika l-Artikolu 4 tar-Regolament (UE) Nru 182/2011. Meta l-opinjoni tal-kumitat tinkiseb permezz ta’ proċedura bil-miktub, din il-proċedura tintemm mingħajr riżultat meta, fil-limitu taż-żmien għall-għoti tal-opinjoni, il-mexxej tal-kumitat jiddeċiedi hekk jew meta titlob dan maġġoranza sempliċi tal-membri tal-kumitat. Artikolu 14 Regoli applikabbli għal ksur 1. L-Istati Membri jistabbilixxu r-regoli dwar il-penali applikabbli għall-ksur tad-dispożizzjonijiet ta’ dan ir-Regolament. 2. F’każ ta’ ksur tad-dispożizzjonijiet ta’ dan ir-Regolament, l-awtoritajiet kompetenti tal-Istati Membri jippubblikaw notifika ta’ azzjonijiet ta’ rimedju li tittieħed mill-importatur responsabbli. 3. Azzjoni ta’ rimedju f’każ ta’ insuffiċjenza importatur responsabbli, l-awtorità kompetenti tippubblika lill-importatur avviż ta’ ċertifikat ta’ rikonoxximent importatur responsabbli tagħha fir-rigward minerali jew metalli fl-ambitu ta’ dan ir-Regolament u jinfurmaw lill-Kummissjoni. 4. L-Istati Membri jinnotifikaw ir-regoli lill-Kummissjoni u jinnotifikawha mingħajr dewmien b’kull emenda sussegwenti. Artikolu 15 Rappurtar u analiżi 1. L-Istati Membri jissottomettu lill-Kummissjoni, mhux aktar tard mit-30 ta’ Ġunju ta’ kull sena, rapport dwar l-implimentazzjoni ta’ dan ir-Regolament matul is-sena kalendarja preċedenti, inkluża kull informazzjoni dwar l-importaturi responsabbli kif stabbilit fl-Artikolu 7(1)(a), 7.2 u 7.3(a) u (c). 2. Abbażi ta’ din l-informazzjoni l-Kummissjoni tfassal rapport li jrid jiġi ppreżentat lill-Parlament Ewropew u lill-Kunsill kull tliet snin. 3. Tliet snin wara d-dħul fis-seħħ ta’ dan ir-Regolament u kull sitt snin wara dan, il-Kummissjoni tirrevedi l-funzjonament u l-effikaċja ta’ dan ir-Regolament, inkluż dwar il-promozzjoni u l-ispiża tal-provenjenza responsabbli tal-minerali fl-ambitu tagħha f'żoni affettwati minn kunflitti u f’żoni ta’ riskju għoli. Il-Kummissjoni tissottometti r-rapport ta' reviżjoni lill-Parlament Ewropew u lill-Kunsill. Artikolu 16 Id-dħul fis-seħħ Dan ir-Regolament jidħol fis-seħħ fl-20 jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea. Dan ir-Regolament jorbot fl-intier tiegħu u jkun direttament applikabbli fl-Istati Membri kollha. Magħmul fi Brussell, Għall-Parlament Ewropew Għall-Kunsill Il-President Il-President DIKJARAZZJONI FINANZJARJA LEĠIŻLATTIVA 1. QAFAS TAL-PROPOSTA/INIZJATTIVA 1.1. Titolu tal-proposta/inizjattiva 1.2. Qasam/oqsma ta’ politika konċernat(i) fl-istruttura ABM/ABB 1.3. Natura tal-proposta/inizjattiva 1.4. Objettiv(i) 1.5. Raġunijiet għall-proposta/inizjattiva 1.6. Durata u impatt finanzjarju 1.7. Metodu/i ta’ immaniġġar previst(i) 2. MIŻURI TA’ MANIĠMENT 2.1. Regoli ta’ monitoraġġ u rapportar 2.2. Sistema ta’ mmaniġġar u kontroll 2.3. Miżuri għall-prevenzjoni ta’ frodi u irregolaritajiet 3. STIMA TAL-IMPATT FINANZJARJU TAL-PROPOSTA/INIZJATTIVA 3.1. Intestatura/i tal-qafas finanzjarju pluriennali u tal-linja/i tal-baġit tan-nefqa affettwata 3.2. Impatt stmat fuq in-nefqa 3.2.1. Sommarju tal-impatt stmat fuq l-infiq 3.2.2. Impatt stmat fuq l-approprjazzjonijiet operattivi 3.2.3. Stima tal-impatt fuq l-approprjazzjonijiet ta’ natura amministrattiva 3.2.4. Kompatibbiltà mal-qafas finanzjarju pluriennali attwali 3.2.5. Kontribuzzjonijiet minn partijiet terzi 3.3. Impatt stmat fuq id-dħul DIKJARAZZJONI FINANZJARJA LEĠIŻLATTIVA 1. QAFAS TAL-PROPOSTA/INIZJATTIVA 1.1. Titolu tal-proposta/inizjattiva Regolament tal-Parlament Ewropew u tal-Kunsill li jistabbilixxi sistema tal-Unjoni għall-awtoċertifikazzjoni tad-diliġenza dovuta tal-katina ta’ provvista ta' importaturi responsabbli ta’ landa, tantalu u tungstenu, il-minerali tagħhom, u deheb li joriġinaw f’żoni affettwati minn kunflitti u f’żoni ta’ riskju għoli 1.2. Qasam/oqsma ta’ politika konċernat(i) fl-istruttura ABM/ABB[15] 20 Politika Kummerċjali 1.3. Natura tal-proposta/inizjattiva X Il-proposta/inizjattiva tirrigwarda azzjoni ġdida ¨ Il-proposta/inizjattiva hija relatata ma’azzjoni ġdida wara proġett pilota/azzjoni preparatorja[16] ¨ Il-proposta/inizjattiva hija relatata mal-estensjoni ta’ azzjoni eżistenti ¨ Il-proposta/inizjattiva hija relatata ma' azzjoni diretta mill-ġdid lejn azzjoni ġdida 1.4. Objettiv(i) 1.4.1. L-għan(ijiet) strateġiku/strateġiċi multiannwali tal-Kummissjoni fil-mira tal-proposta/inizjattiva It-trawwim ta’ żvilupp ekonomiku, soċjali u ambjentali sostenibbli b’mod partikolari għall-pajjiżi li qed jiżviluppaw. 1.4.2. L-objettiv(i) speċifiku/ċi u attività/ajiet ABM/ABB ikkonċernata/i Għan speċifiku Nru 3 L-attività/l-attivitajiet ABM/ABB ikkonċernati It-trawwim ta’ żvilupp ekonomiku, soċjali u ambjentali sostenibbli, b’enfasi fuq tkabbir ekoloġiku u inklużiv, b’mod partikolari għall-pajjiżi li qed jiżviluppaw 1.4.3. Riżultat(i) mistenni(ja) u l-impatt Speċifika l-effetti li l-proposta/inizjattiva għandu jkollha fuq il-benefiċjarji/gruppi fil-mira. Mhux Disponibbli 1.4.4. Indikaturi tar-riżultati u tal-impatt Speċifika l-indikaturi għall-monitoraġġ tal-implimentazzjoni tal-proposta/inizjattiva. Mhux Disponibbli 1.5. Raġunijiet għall-proposta/inizjattiva 1.5.1. Rekwiżit(i) li għandu/hom jiġi/u ssodisfat(i) fi żmien qasir jew twil Mhux Disponibbli 1.5.2. Valur miżjud tal-involviment tal-UE Mhux Disponibbli 1.5.3. Tagħlimiet minn esperjenzi simili fil-passat Mhux Disponibbli 1.5.4. Il-kompatibbiltà u s-sinerġija possibbli ma' strumenti oħra xierqa Mhux Disponibbli 1.6. Durata u impatt finanzjarju ¨ Proposta/inizjattiva ta’ durata limitata – ¨ Proposta/inizjattiva b’effett minn [JJ/XX]SSSS sa [JJ/XX]SSSS – ¨ Impatt finanzjarju minn SSSS sa SSSS X Proposta/inizjattiva ta’ tul ta' żmien mhux limitat – Implimentazzjoni b’perjodu tal-bidu minn SSSS sa SSSS, – segwita b’operazzjoni fuq skala sħiħa. 1.7. Il-mod(i) ta’ mmaniġġjar ippjanat(i) Mill-baġit tal-2014 X Ġestjoni Diretta mill-Kummissjoni – x mid-dipartimenti tagħha, inkluż il-persunal tagħha fid-delegazzjonijiet tal-Unjoni; – ¨ mill-aġenziji eżekuttivi; ¨ Ġestjoni kondiviża mal-Istati Membri ¨ Maniġment indirett permezz tad-delega ta' kompiti ta' implimentazzjoni lil: – ¨ pajjiżi terzi jew il-korpi nnominati minnhom; – ¨ organizzazzjonijiet internazzjonali u l-aġenziji tagħhom (għandhom jiġu speċifikati); – ¨il-BEI u l-Fond Ewropew tal-Investiment; – ¨ korpi msemmijin fl-Artikoli 208 u 209 tar-Regolament Finanzjarju; – ¨ korpi tal-liġi pubblika; – ¨ Il-korpi rregolati mil-liġi privata b'missjoni ta’ servizz pubbliku safejn jipprovdu garanziji finanzjarji adegwati; – ¨ Korpi rregolati mil-liġi privata ta’ Stat Membru li huma fdati bl-implimentazzjoni ta’ sħubija pubblika privata u li jipprovdu garanziji finanzjarji adegwati; – ¨ persuni fdati bl-implimentazzjoni ta' azzjonijiet speċifiċi fil-PESK skont it-Titolu V tat-Trattat tal-UE u identifikati fl-att bażiku relevanti. – Jekk ikun indikat aktar minn mod ta’ġestjoni wieħed, agħti dettalji fit-taqsima "Kummenti" Kummenti Mhux Disponibbli 2. MIŻURI TA’ MANIĠMENT 2.1. Regoli ta’ monitoraġġ u rapportar Speċifika l-frekwenza u l-kundizzjonijiet. Japplikaw mekkaniżmi ta’ monitoraġġ u superviżjoni standard applikabbli fid-DĠ TRADE, bħalma huma reviżjonijiet tal-ħarifa/rebbiegħa, rapport dwar riżorsi u rappurtar finanzjarju ta’ kull ġimgħa. 2.2. Sistema ta’ mmaniġġar u kontroll 2.2.1. Riskju/i identifikat/i L-ebda riskji ma ġew identifikati. 2.2.2. Informazzjoni li tikkonċerna s-sistema stabbilita ta’ kontroll intern Il-ġestjoni tan-nefqa relatata tiġi ggvernata skont is-sistema ġenerali ta’ kontroll intera stabbilita fid-DĠ TRADE. 2.2.3. Stima tal-kosti u tal-benefiċċji tal-kontrolli u valutazzjoni tal-livell mistenni tar-riskju ta’ żball Il-livell mistenni ta’ riskju ta’ żball, mistenni li jkun żero. 2.3. Miżuri għall-prevenzjoni ta’ frodi u irregolaritajiet Speċifika l-miżuri ta’ prevenzjoni u ta' protezzjoni eżistenti jew previsti. Tapplika l-istrateġija kontra l-frodi tad-DĠ TRADE, adottata f’Novembru 2013. 3. STIMA TAL-IMPATT FINANZJARJU TAL-PROPOSTA/INIZJATTIVA 3.1. Intestatura/i tal-qafas finanzjarju pluriennali u tal-linja/i tal-baġit tan-nefqa affettwata · L-intestaturi baġitjarji eżistenti Fl-ordni tal-intestaturi u l-linji baġitarji tal-qafas finanzjarju pluriennali. Intestatura tal-qafas finanzjarju pluriennali || Linja baġitarja || Tip ta’ nefqa || Kontribuzzjoni Numru Intestatura 5 || Diff/mhux diff. ([17]) || mill-pajjiżi tal-EFTA[18] || minn pajjiżi kandidati[19] || minn pajjiżi terzi || skont it-tifsira tal-Artikolu 21(2)(b) tar-Regolament Finanzjarju || […][XX.SS.SS.SS] || Mhux diff. || LE || LE || LE || LE · Linji baġitarji ġodda mitluba. Fl-ordni tal-intestaturi u l-linji baġitarji tal-qafas finanzjarju pluriennali. Intestatura tal-qafas finanzjarju pluriennali || Linja baġitarja || Tip ta’ nefqa || Kontribuzzjoni Numru […][Intestatura………………………………………...……….] || Diff./mhux diff. || mill-pajjiżi tal-EFTA || minn pajjiżi kandidati || minn pajjiżi terzi || skont it-tifsira tal-Artikolu 21(2)(b) tar-Regolament Finanzjarju || […][XX.SS.SS.SS] || || IVA/LE || IVA/LE || IVA/LE || IVA/LE 3.2. Impatt stmat fuq in-nefqa 3.2.1. Sommarju tal-impatt stmat fuq l-infiq: EUR Miljuni (sa tliet punti deċimali) Intestatura tal-qafas finanzjarju pluriennali || Numru || […][Intestatura……………...……………………………………………………………….] DĠ: <…….> || || || Sena N[20] || Sena N+1 || Sena N+2 || Sena N+3 || daħħal snin daqskemm ikun meħtieġ sabiex turi t-terminu tal-impatt (ara l-punt 1.6) || TOTAL  Approprjazzjonijiet operattivi || || || || || || || || Numru tal-linja baġitarja || Impenji || (1) || || || || || || || || Pagamenti || (2) || || || || || || || || Numru tal-linja baġitarja || Impenji || (1a) || || || || || || || || Pagamenti || (2a) || || || || || || || || Approprjazzjonijiet ta’ natura amministrattiva ffinanzjati mill-pakkett għall-programmi speċifiċi[21] || || || || || || || || Numru tal-linja baġitarja || || (3) || || || || || || || || TOTAL tal-approprjazzjonijiet għad-DĠ <….> || Impenji || = 1 +1a +3 || || || || || || || || Pagamenti || = 2 +2a +3 || || || || || || || ||  TOTAL tal-approprjazzjonijiet operattivi || Impenji || (4) || || || || || || || || Pagamenti || (5) || || || || || || || ||  TOTAL tal-approprjazzjonijiet ta' natura amministrattiva ffinanzjati mill-pakkett għal programmi speċifiċi || (6) || || || || || || || || TOTAL tal-approprjazzjonijiet għall-INTESTATURA <….> tal-qafas finanzjarju pluriennali || Impenji || =4+ 6 || || || || || || || || Pagamenti || =5+ 6 || || || || || || || || Jekk aktar minn intestatura waħda hija affettwata mill-proposta/inizjattiva:  TOTAL tal-approprjazzjonijiet operattivi || Impenji || (4) || || || || || || || || Pagamenti || (5) || || || || || || || ||  TOTAL tal-approprjazzjonijiet ta' natura amministrattiva ffinanzjati mill-pakkett għal programmi speċifiċi || (6) || || || || || || || || TOTAL tal-approprjazzjonijiet skont l-INTESTATURI 1 sa 4 tal-qafas finanzjarju pluriennali (Ammont ta' referenza) || Impenji || =4+ 6 || || || || || || || || Pagamenti || =5+ 6 || || || || || || || || Intestatura tal-qafas finanzjarju pluriennali || 5 || "Nefqa amministrattiva" EUR Miljuni (sa tliet punti deċimali) || || || Sena 2015 || Sena 2016 || Sena 2017 || Sena 2018 || Sena 2019 || Sena 2020 || Sena 2021 || TOTAL || DĠ: KUMMERĊ || || || ||  Riżorsi umani || 0,3 || 0,3 || 0,3 || 0,3 || 0,3 || 0,3 || 0,3 || 2,1 || || ||  Infiq amministrattiv ieħor || 0,26 || 0,06 || 0,06 || 0,06 || 0,06 || 0,06 || 0,06 || 0,62 || || || TOTAL DĠ TRADE || Approprjazzjonijiet || 0,56 || 0,36 || 0,36 || 0,36 || 0,36 || 0,36 || 0,36 || 2,72 || || || TOTAL tal-approprjazzjonijiet għall-INTESTATURA 5 tal-qafas finanzjarju pluriennali || (Total tal-impenji = Total tal-ħlasijiet) || 0,56 || 0,36 || 0,36 || 0,36 || 0,36 || 0,36 || 0,36 || 2,72 EUR miljuni (sa tliet punti deċimali) || || || Sena 2015 || Sena 2016 || Sena 2017 || Sena 2018 || || TOTAL TOTAL tal-approprjazzjonijiet skont l-INTESTATURI minn 1 sa 5 tal-qafas finanzjarju pluriennali || Impenji || 0,56 || 0,36 || 0,36 || 0,36 || 0,36 || 0,36 || 0,36 || 2,72 Pagamenti || 0,56 || 0,36 || 0,36 || 0,36 || 0,36 || 0,36 || 0,36 || 2,72 3.2.2. Impatt stmat fuq l-approprjazzjonijiet operattivi – x Il-proposta/inizjattiva ma teħtieġ l-ebda użu ta’ approprjazzjonijiet operattivi – ¨ Il-proposta/inizjattiva teħtieġ l-użu ta’ approprjazzjonijiet operattivi, kif spjegat hawn taħt: Approprjazzjonijiet għall-impenni f’miljuni ta’ Euro (sat-tielet punt deċimali) Indika l-għanijiet u r-riżultati ò || || || Sena N || Sena N+1 || Sena N+2 || Sena N+3 || daħħal snin daqskemm ikun meħtieġ sabiex turi t-terminu tal-impatt (ara l-punt 1.6) || TOTAL RIŻULTATI Tip[22] || Spiża medja || Le || Spiża || Le || Spiża || Le || Spiża || Le || Spiża || Le || Spiża || Le || Spiża || Le || Spiża || Nru totali || Spiża totali GĦAN SPEĊIFIKU Nru 1 [23]... || || || || || || || || || || || || || || || || - Riżultat || || || || || || || || || || || || || || || || || || - Riżultat || || || || || || || || || || || || || || || || || || - Riżultat || || || || || || || || || || || || || || || || || || Subtotal għall-għan speċifiku Nru 1 || || || || || || || || || || || || || || || || GĦAN SPEĊIFIKU NRU 2 ... || || || || || || || || || || || || || || || || - Riżultat || || || || || || || || || || || || || || || || || || Subtotal għall-għan speċifiku Nru 2 || || || || || || || || || || || || || || || || SPEJJEŻ TOTALI || || || || || || || || || || || || || || || || 3.2.3. Stima tal-impatt fuq l-approprjazzjonijiet ta’ natura amministrattiva 3.2.3.1. Sommarju – ¨ Il-proposta/l-inizjattiva ma teħtiġx l-użu ta’ approprjazzjonijiet amministrattivi – X Il-proposta/l-inizjattiva teħtieġ l-użu ta' approprjazzjonijiet ta' natura amministrattiva, kif spjegat hawn taħt: EUR Miljuni (sa tliet punti deċimali) || Sena 2015 || Sena 2016 || Sena 2017 || Sena 2018 || Sena 2019 || Sena 2020 || Sena 2021 || TOTAL INTESTATURA 5 tal-qafas finanzjarju pluriennali || || || || || || || || Riżorsi umani || 0,3 || 0,3 || 0,3 || 0,3 || 0,3 || 0,3 || 0,3 || 2,1 Infiq amministrattiv ieħor || 0,26 || 0,06 || 0,06 || 0,06 || 0,06 || 0,06 || 0,06 || 0,62 Subtotal tal-INTESTATURA 5 tal-qafas finanzjarju pluriennali || 0,56 || 0,36 || 0,36 || 0,36 || 0,36 || 0,36 || 0,36 || 2,72 Barra mill-INTESTATURA 5[24] tal-qafas finanzjarju pluriennali || || || || || || || || Riżorsi umani || || || || || || || || Infiq ieħor ta' natura amministrattiva || || || || || || || || Total parzjali barra mill-INTESTATURA 5 tal-qafas finanzjarju pluriennali || || || || || || || || TOTAL || 0,56 || 0,36 || 0,36 || 0,36 || 0,36 || 0,36 || 0,36 || 2,72 L-approprjazzjonijiet tar-riżorsi umani meħtieġa jiġu sodisfatti mill-approprjazzjonijiet mid-DĠ li huma diġà assenjati għall-immaniġġar tal-azzjoni u/jew ġew riallokati fid-DĠ, flimkien, jekk dan ikun meħtieġ, ma’ kull allokazzjoni addizzjonali li tista’ tingħata lid-DĠ li jkun qed imexxi l-azzjoni skont il-proċedura ta’ allokazzjoni annwali u fid-dawl tal-limitazzjonijiet baġitarji. 3.2.3.2. Stima tar-riżorsi umani meħtieġa – ¨ Il-proposta / l-inizjattiva ma teħtiġx l-użu ta’ riżorsi umani. – X (Il-proposta/l-inizjattiva jenħtiġilha l-użu ta’ riżorsi umani, kif spjegat hawn taħt: L-istima li trid tingħata f’unitajiet ekwivalenti għal full time || Sena 2015 || Sena 2016 || Sena 2017 || Sena 2018 || Sena N  Karigi fil-pjan ta' stabbiliment (uffiċjali u persunal temporanju) || || XX 01 01 01 (Kwartieri Ġenerali u Uffiċċji ta’ Rappreżentanza tal-Kummissjoni) || 2,5 || 2,5 || 2,5 || 2,5 || 2,5 XX 01 01 02 (Delegazzjonijiet) || || || || || XX 01 05 01 (Riċerka indiretta) || || || || || 10 01 05 01 (Riċerka diretta) || || || || ||  Persunal estern (f’unità Ekwivalenti għal Full-Time: FTE)[25] || XX 01 02 01 (CA, SNE, INT mill-“pakkett globali”) || || || || || XX 01 02 02 (CA, LA, SNE, INT u JED fid-delegazzjonijiet) || || || || || XX 01 04 ss[26] || fil-Kwartieri Ġenerali || || || || || - Delegazzjonijiet || || || || || XX 01 05 02 (CA, SNE, INT - Riċerka indiretta) || || || || || 10 01 05 02 (CA, INT, SNE - Riċerka Diretta) || || || || || Linji baġitarji oħra (speċifika) || || || || || TOTAL || 2,5 || 2,5 || 2,5 || 2,5 || 2,5 20 hija l-qasam tal-politika jew it-titolu tal-baġit ikkonċernat. Ir-riżorsi umani mitluba jiġu mill-persunal tad-DĠ li diġà jkun assenjat għall-immaniġġar tal-azzjoni u/jew ġew riallokat fid-DĠ, flimkien, jekk inhu meħtieġ, ma' kull allokazzjoni addizzjonali li tista' tingħata lid-DĠ li jimmaniġġa skont il-proċedura annwali ta' allokazzjoni u fid-dawl tal-limiti baġitarji. Deskrizzjoni tal-kompiti li jridu jitwettqu: Uffiċjali u persunal temporanju || L-abbozzar u l-implimentazzjoni ta’ manwal tal-akkwist pubbliku jeħtieġu ekwivalent ta’ xogħol full-time (FTE) għal numru ta’ snin konsekuttivi. Barra minn hekk, ir-Regolament ikun jeħtieġ 1.5 FTE biex jittrattaw linji gwida ta’ implimentazzjoni. Persunal estern || 3.2.4. Kompatibbiltà mal-qafas finanzjarju pluriennali attwali – X Il-proposta/inizjattiva hija kompatibbli mal-qafas finanzjarju pluriennali attwali. – ¨ Il-proposta/inizjattiva se tinvolvi programmar mill-ġdid tal-intestatura rilevanti fil-qafas finanzjarju pluriennali. Spjega liema ripprogrammar huwa meħtieġ, billi tispeċifika l-intestaturi tal-baġit konċernati u l-ammonti korrispondenti. – ¨ Il-proposta/inizjattiva teħtieġ l-applikazzjoni tal-istrument ta’ flessibbiltà jew reviżjoni tal-qafas finanzjarju pluriennali[27]. Spjega x’inhu meħtieġ, billi tispeċifika l-intestaturi u l-intestaturi tal-baġit konċernati u l-ammonti korrispondenti. 3.2.5. Kontribuzzjonijiet minn partijiet terzi – Il-proposta/inizjattiva ma tipprevedix kofinanzjament minn partijiet terzi. – Il-proposta tipprevedi l-kofinanzjament stmat hawn taħt: approprjazzjonijiet f’miljuni ta’ EUR (sa tliet punti deċimali) || Sena N || Sena N+1 || Sena N+2 || Sena N+3 || daħħal snin daqskemm ikun meħtieġ sabiex turi t-terminu tal-impatt (ara l-punt 1.6) || Total Speċifika l-korp ta' kofinanzjament || || || || || || || || TOTAL tal-approprjazzjonijiet kofinanzjati || || || || || || || || 3.3. Impatt stmat fuq id-dħul – X Il-proposta/inizjattiva ma għandha l-ebda impatt finanzjarju fuq id-dħul, – ¨ Il-proposta/l-inizjattiva għandha l-impatt finanzjarju li ġej: ¨ fuq ir-riżorsi proprji ¨ fuq id-dħul mixxellanju EUR miljuni (sa tliet punti deċimali) Linja tal-baġit tad-dħul: || Approprjazzjonijiet disponibbli għas-sena finanzjarja attwali || Impatt tal-proposta/inizjattiva[28] Sena N || Sena N+1 || Sena N+2 || Sena N+3 || daħħal snin daqskemm ikun meħtieġ sabiex turi t-terminu tal-impatt (ara l-punt 1.6) Artikolu …......... || || || || || || || || Għad-dħul mixxellanju assenjat, speċifika l-linja(i) tan-nefqa tal-baġit milquta. Speċifika l-metodu għall-kalkulazzjoni tal-impatt fuq id-dħul. [1] "Il-Gruppi armati u l-forzi tas-sigurtà" kif definiti fl-Anness II tal-"OECD Due Diligence Guidance'"(OECD (2013), OECD Due Diligence Guidance for Responsible Supply Chains of Minerals from Conflict-Affected and High-Risk Areas: It-Tieni Edizzjoni, Pubblikazzjoni tal-OECD. http://dx.doi.org/10.1787/9789264185050-en. [2] Id-Dodd-Frank Act tal-Istati Uniti jiddefinixxi l-“minerali ta' kunflitt" bħala kolombit-tantalit jew koltan (il-mineral li jiġi estratt minnu t-tantalu); kassiterit (il-mineral li minnu tiġi estratta l-landa); deheb; wolframit (il-mineral li minnu jiġi estratt it-tungstenu jew id-derivati tiegħu li jiffinanzjaw il-kunflitt fir-RDK, l-Angola, il-Burundi, ir-Repubblika Ċentru-Afrikana, ir-Repubblika tal-Kongo, ir-Rwanda, is-Sudan t'Isfel, it-Tanzanija, l-Uganda u ż-Żambja. [3] Is-Samit tal-mexxejja tal-G8 f'Lough Erne, Stqarrija, Paragrafu 40, it-18 ta’ Ġunju 2013. [4] Rispettivament Is-swieq tal-komoditajiet u l-materja prima, COM(2011) 25 finali u Il-kummerċ, it-tkabbir u l-iżvilupp, COM(2012) 22 finali. [5] OECD Due Diligence Guidance for Responsible Supply Chains of Minerals from Conflict-Affected and High-Risk Areas: It-Tieni Edizzjoni Pubblikazzjoni OECD (OECD (2013). http://dx.doi.org/10.1787/9789264185050-en. [6] Il-Linji Gwida tal-OECD għall-Intrapriżi Multinazzjonali, OECD, l-edizzjoni tal-2011. [7] Prinċipji ta’ gwida dwar in-Negozju u d-Drittijiet tal-Bniedem, l-Uffiċċju dwar id-Drittijiet tal-Bniedem tan-NU tal-Kummissarju Għoli, New York u Ġinevra 2011. [8] L-inizjattiva tas-swieq tal-materja prima - nilħqu l-ħtiġijiet kritiċi tagħna għat-tkabbir ekonomiku u l-impjiegi fl-Ewropa, COM(2008) 699. [9] Is-swieq tal-komoditajiet u l-materja prima, COM(2011) 25 FINALI. [10] Il-kummerċ, it-tkabbir u l-iżvilupp, COM(2012) 22 FINALI. [11] Ir-Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni (ĠU L 55, 28.2.2011, p. 13). [12] “Gruppi armati u l-forzi tas-sigurtà” kif definiti fl-Anness II tal-OECD Due Diligence Guidance for Responsible Supply Chains of Minerals from Conflict-Affected and High-Risk Areas: It-tieni edizzjoni Pubblikazzjoni tal-OECD (OECD (2013), http://dx.doi.org/10.1787/9789264185050-en. [13] Ir-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi Kodiċi Doganali tal-Komunità (ĠU L 302, 19.10.1992, p. 1). [14] OECD Due Diligence Guidance for Responsible Supply Chains of Minerals from conflict-Affected and High-Risk Areas: It-tieni edizzjoni Pubblikazzjoni tal-OECD (OECD (2013), http://dx.doi.org/10.1787/9789264185050-en. [15] ABM: activity-based management (immaniġġjar ibbażat fuq l-attività) ABB: activity-based budgeting (ibbaġitjar ibbażat fuq l-attività) [16] Kif imsemmi fl-Artikolu 54(2)(a) jew (b) tar-Regolament Finanzjarju. [17] Diff. = Approprjazzjonijiet differenzjati / Mhux Diff. = Approprjazzjonijiet mhux differenzjati. [18] EFTA: Assoċazzjoni Ewropea tal-Kummerċ Ħieles. [19] Pajjiżi kandidati u, fejn applikabbli, pajjiżi potenzjalment kandidati mill-Balkani tal-Punent. [20] Is-sena N hija s-sena li fiha tibda l-implimentazzjoni tal-proposta/inizjattiva. [21] Għajnuna teknika u/jew amministrattiva u nefqa b’appoġġ għall-implimentazzjoni ta’ programmi u/jew azzjonijiet tal-UE (dawk li qabel kienu linji “BA”), riċerka indiretta u riċerka diretta. [22] Riżultati huma prodotti u servizzi li għandhom jiġu pprovduti (pereżempju: għadd ta’ skambji tal-istudenti ffinanzjati, għadd ta’ kilometri ta’ toroq mibnija, eċċ.). [23] Kif deskritt fil-punt 1.4.2. "Għan(ijiet) speċifiku/speċifiċi..." [24] Għajnuna teknika u/jew amministrattiva u nefqa b’appoġġ għall-implimentazzjoni ta’ programmi u/jew azzjonijiet tal-UE (dawk li qabel kienu linji “BA”), riċerka indiretta u riċerka diretta. [25] CA= Aġenti Kuntrattwali; LA= Aġent Lokali; ENS= Espert Nazzjonali Sekondat. INT= persunal tal-aġenzija; JED= Esperti Żgħażagħ fid-Delegazzjonijiet. [26] Sub-limitu massimu, għall-persunal estern kopert mill-approprjazzjonijiet operattivi (ex linji "BA"). [27] Ara l-punti 19 u 24 tal-Ftehim Interistituzzjonali (għall-perjodu 2007-2013). [28] Fir-rigward tar-riżorsi proprji tradizzjonali (dazji doganali, imposti fuq iz-zokkor), l-ammonti indikati jridu jkunu ammonti netti, jiġifieri ammonti grossi wara t-tnaqqis ta’ 25 % għall-ispejjeż tal-ġbir. ANNESS I Lista ta’ minerali u metalli fi ħdan l-ambitu tar-Regolament klassifikati taħt in-Nomenklatura Magħquda Kodiċi tan-NM || Deskrizzjoni tal-prodott 2609 00 00 || Minerali u konċentrati tal-landa 2611 00 00 || Minerali u konċentrati tat-tungstenu 2615 90 00 || Minerali u konċentrati tat-tantalu 2616 90 00 || Minerali u konċentrati tad-deheb 2825 90 40 || Ossidi u idrossidi tat-tungstenu 2849 90 30 || Karbidi tat-tungsten 2849 90 50 || Karburi tat-tantalu 7108 || Deheb, maħdum jew f’forom parzjalment maħdumin, jew f’forma ta’ trab 8001 || Landa, mhux maħduma 8003 00 00 || Vireg tal-landa, ħadid, profili u wajers 8007 00 || Landa, oġġetti oħra 8101 10 00 || Tungstenu, trab 8101 94 00 || Tungstenu mhux maħdum, inklużi biċċiet u vireg magħmulin sempliċiment bis-sinterizzazzjoni 8101 96 00 || Wajer tat-tungstenu 8101 99 || Biċċiet u vireg tat-tungstenu, minbarra dawk miksuba sempliċement bis-sinterizzazzjoni, profili, pjanċi, folji, strixxi u fojl, u oħrajn 8103 20 00 || Tantalu mhux maħdum, inklużi biċċiet u vireg magħmulin sempliċiment bis-sinterizzazzjoni trabijiet 8103 90 || Biċċiet u vireg, ħlief dawk magħmulin sempliċiment bis-sinterizzazzjoni, profili, wajer, pjanċi, folji, strixxa u fojl u oħrajn || ANNESS II Lista ta’ mudelli ta' funderi u raffinaturi responsabbli msemmija fl-Artikolu 8 Il-kolonna A: || L-isem tal-funderiji jew ir-raffinaturi f’ordni alfabetiku Kolonna B: || L-indirizz tal-funderija jew ir-raffinatur Il-kolonna C: || (*) indikatur, jekk il-funderija jew raffinatur jissorsja minerali li joriġinaw f'żoni affettwati minn kunflitti u f’żoni ta’ riskju għoli A || B || C ANNESS III Lista ta’ mudelli tal-awtoritajiet kompetenti tal-Istati Membri msemmija fl-Artikolu 9 Il-kolonna A: || L-isem tal-Istati Membri f’ordni alfabetiku Kolonna B: || L-isem tal-awtorità kompetenti Il-kolonna C: || L-indirizz tal-awtoritajiet kompetenti, A || B || C